Document ID: /roh_data/filtered/fineweb-2-filterrobots_roh.jsonl.gz/635

Il Tribunal internaziunal da sport (TAS) ha abolì las sancziuns encunter ina gronda part dals sportists russ ch’eran vegnids suspendids per vita duranta dals gieus olimpics.
Suenter il scandal da doping als gieus olimpics 2014 a Sotschi aveva il comité olimpic internaziunal IOC sclaus 43 sportistas e sportists da la Russia per vita duranta da gieus olimpics.
Aur per Hefti e Baumann
En 28 cas ha il tribunal da sport a Losanna uss abolì quellas sancziuns, in da quels è il campiun olimpic dals 50 km da passlung Alexander Legkov.
11 sportists restan suspendì, tranter quels il campiun olimpic da bob Alexander Subkov, quei vul dir che Beat Hefti ed Alexander Baumann ch'avevan gudagnà argient en il bob survegnan uss la medaglia d'aur.
RR novitads 10:00